***Notat 1***

**Definisjon og avgrensing av aktuelle sakstyper**

En forutsetning for å kartlegge fakultetenes omfang av internasjonale vitnemål i rekrutteringsarbeidet er en avgrensing av sakstyper som faller inn under dette arbeidet. Arbeidet omfatter rekruttering til alle typer stillinger, forskerutdanning og studieprogram. På generelt grunnlag kan man si at mange saker ikke krever spesielt mye tid til vurdering fordi den utenlandske utdanningen er kjent og standardisert, mens enkelte saker kan være veldig krevende med tanke på behandlingstid og kompetanse.

**Studentkategorier med internasjonal høyere utdanning:**

*UiB-interne studenter:*

1. **Studenter på utveksling:**
	* *Beskrivelse:* Registrering av studiepoeng og resultater fra tilrettelagte delstudier i utlandet.
	* *Merknader til saksbehandling*: Karakterutskrifter som er sendt fra utvekslingsinstitusjonen direkte til UiB blir av SA scannet og lagret i FS-dokumentarkiv. Resultatene registreres ved fakultetene i forbindelse med innpassingssaker. Rutiner og retningslinjer for registrering i FS er ikke helt klare.
2. **Programstudenter med tidligere utdanning fra utlandet:**
	* *Beskrivelse*: Registrering av tidligere ekstern utdanning fra utlandet, både hele grader og enkeltemner, som ikke er opptaksgrunnlag til gradsstudier og som ikke nødvendigvis inngår i graden.
	* *Merknader til saksbehandling*: Registreres ved fakultetene etter studentens henvendelse eller i forbindelse med innpassingssaker. Rutiner og retningslinjer for registrering i FS er ikke helt klare.

*Søkere til studieprogram:*

1. **Mastersøkere med opptaksgrunnlag fra utlandet**

- *Beskrivelse*: Avsluttet bachelorgrad eller tilsvarende fra utlandet.

Uansett om søkeren er norsk statsborger eller ikke, bosatt i Norge eller ikke, og uavhengig av hvilket masteropptak det gjelder - internasjonalt (INTGRAD, KVOTE) eller lokalt opptak.

- *Merknader til saksbehandling*: I dag har Studieadministrativ avdeling ansvar for validering av dokumentasjon fra søkere til INTGRAD og KVOTE.

**4. Vurdering av opptaksgrunnlag til phd-opptak for søkere med opptaksgrunnlag fra utlandet**

- *Beskrivelse*: Avsluttet mastergrad eller tilsvarende fra utlandet. Uansett om søkeren er norsk statsborger eller ikke, bosatt i Norge eller ikke, og uavhengig av om det gjelder en ansettelse ved UiB eller en ekstern aktør.

* + *Merknader til saksbehandling*: Søknader til stipendiatstillinger og tilhørende phd-opptak ligger i grenselandet mellom studie- og personalsak. Her trengs det en avklaring av saksbehandling og ansvarsfordeling.

*Potensielle søkere til studieprogram:*

**5. Potensielle søkere til master- eller phd-program. Henvendelser fra fagmiljøene**

- *Beskrivelse*: Vitenskapelig ansatte ber ofte om en kort vurdering av opptaksgrunnlag for personer de har fått henvendelser fra eller som er anbefalt av kollegaer i utlandet, før saken faktisk er en søknad om opptak til master eller phd.

**6. Personer som ber om faglig vurdering av sin utenlandske grad**

- *Beskrivelse*: Personer som har fått en generell godkjenning av sin internasjonale høyere utdanning fra NOKUT blir henvist til det enkelte lærested for å vurdere om den kan likestilles med et bestemt norsk fag, en grad eller profesjonsutdanning.

**7. Personer som ber om en vurdering om de kvalifiserer for masteropptak**

- *Beskrivelse*: Henvendelser fra personer med utenlandsk høyere utdanning som ber om vurdering av opptaksgrunnlag til et studieprogram og råd om faglig aktuelle studieprogram.

**Personalkategorier med internasjonal høyere utdanning:**

**8. Søkere til alle typer vitenskapelige stillinger**

- *Beskrivelse*: Stillingssøkere med høyere utdanning fra utlandet

(Norden, EU/EØS, øvrige land)

1. **Søkere til teknisk/administrative stillinger som krever høyere utdanning**
	* *Beskrivelse*: Stillingssøkere med høyere utdanning fra utlandet (Norden, EU/EØS, øvrige land). Vurdering av lønns- og stillingsplassering ved ansettelser. Forespørsler om vurdering med tanke på lønnsnivå og opprykk.

**10. Søkere til stipendiatstillinger og andre phd-kandidater**

- *Beskrivelse*: Søkere med opptaksgrunnlag til phd fra utlandet (Norden, EU/EØS, øvrige land). Uansett om søkeren er norsk statsborger eller ikke, bosatt i Norge eller ikke, og uavhengig av om det gjelder en ansettelse ved UiB eller en ekstern aktør.

- *Merknader til saksbehandling*: Antall saker til validering er avhengig av om alle søknader behandles før det kommer til innstilling eller om kun innstilte søknader behandles. Søknader til stipendiatstillinger og tilhørende phd-opptak ligger i grenselandet mellom studie- og personalsak. Her trengs det en avklaring av saksbehandling og ansvarsfordeling.

*Andre saker:*

**11. Personer uten verifiserbar dokumentasjon (UVD-ordning) både til studier og til stillinger**

- *Beskrivelse*: Personer som har utenlandsk høyere utdanning, men som ikke kan få utdanningen sin godkjent på grunn av manglende, mangelfull eller ikke-verifiserbar dokumentasjon. Det gjelder per i dag personer fra følgende land: Afghanistan, Den demokratiske republikken Kongo, Irak, Liberia, Sierra Leone, Somalia.

- *Merknader om saksbehandling*: Etter den nye UVD-ordningen som ble innført i mai 2013 har NOKUT overtatt hele saksbehandlingen i disse saker. Lærestedene kan henvise eventuelle søkere uten verifiserbar dokumentasjon til UVD-ordningen. I opptaks- eller ansettelsesspørsmål kan UiB forholde seg til NOKUT sine vedtak i enkeltsaker.